PMIndiaData/PMIndiaSum huggingface dataset:
पंतप्रधान उद्या राणी लक्ष्मीबाई केंद्रीय कृषी विद्यापीठाच्या महाविद्यालय आणि प्रशासकीय इमारतींचे उद्‌घाटन करणार

पंतप्रधान नरेंद्र मोदी उद्या दुपारी 12.30 वाजता दूरस्थ व्हिडिओ कॉन्फरन्सद्वारे राणी लक्ष्मीबाई केंद्रीय कृषी विद्यापीठाच्या महाविद्यालय आणि प्रशासकीय इमारतींचे उद्‌घाटन करतील. राणी लक्ष्मीबाई केंद्रीय कृषी विद्यापीठ झाशी येथे असून बुंदेलखंडातील एक प्रमुख संस्था आहे. विद्यापीठाने 2014-15 मध्ये पहिले शैक्षणिक सत्र सुरू केले आणि कृषी, फलोत्पादन आणि वनीकरण या विषयात पदवी आणि पदव्युत्तर अभ्यासक्रम उपलब्ध आहेत. मुख्य इमारती तयार होत असल्यामुळे सध्या हे विद्यापीठ झाशी येथील ग्रासलँड अँड फॉडर रिसर्च इन्स्टिट्यूट येथून कार्यरत आहे. पंतप्रधान नरेंद्र मोदी या कार्यक्रमादरम्यान विद्यापीठाच्या विविध विद्यार्थ्यांसमवेत संवाद साधतील.
तुझ्यातील सर्वोत्तम खेळाचे प्रदर्शन घडवलेस यातच सर्व आले , अशा शब्दात पंतप्रधानांनी  केले  तलवारबाज भवानीदेवीचे कौतुक

पंतप्रधान नरेंद्र मोदी यांनी भारताची तलवारबाजीतील खेळाडू सी ए भवानीदेवीचे कौतुक केले आहे. भवानी देवीने काल ऑलिंपिक तलवारबाजी खेळातील सामना जिंकून भारताचा या खेळातील पहिलावहिला विजय नोंदवला होता , परंतु पुढील फेरीत तिला पराभव पत्करावा लागला. या ऑलिंपिक खेळाडूच्या भावनाशील ट्विटर संदेशाला उत्तर देताना पंतप्रधानांनी म्हटले आहे, "तू तुझ्यातील सर्वोत्तम खेळ दाखवलास यातच सर्व काही आले. जय आणि पराजय हा जीवनाचा भाग आहे. तुझ्या योगदानाचा भारताला अत्यंत अभिमान आहे . आपल्या नागरिकांसाठी तू प्रेरणा आहेस."
पश्चिम बंगालच्या मुख्यमंत्र्यांनी पंतप्रधानांची भेट घेतली

पश्चिम बंगालच्या मुख्यमंत्री ममता बॅनर्जी यांनी आज पंतप्रधान नरेंद्र मोदी यांची आज संसदेच्या सभागृहात भेट घेतली, यावेळी मुख्यमंत्र्यांसोबत तृणमूल काँग्रेसच्या आमदारांनीही पंतप्रधानांची भेट घेतली. या बैठकीदरम्यान राज्याला सध्या भेडसावत असलेल्या कर्जाची समस्या उपस्थित केली. या कर्जाचे रुपांतर नंतर मोठ्या व्याज रकमेत होते ज्याचा परिणाम पश्चिम बंगालच्या विकास खर्चावर होतो. मुखर्जी यांनी यावेळी कर्ज माफी आणि कर्जावरील व्याज माफ करण्याची विनंती केली. थकित निधीबाबतही त्यांनी चिंता व्यक्त केली. पंतप्रधानांनी हे स्पष्ट केले की, त्यांचा सहकारी संघीयवादावर ठाम विश्वास आहे. ते नेहमीच सांगतात की मजबूत राज्यच मजबूत भारत घडवतील, म्हणूनच राज्यातील लोकांच्या विकासात्मक गरजा पूर्ण करण्यासाठी राज्यांनी मजबूत व्हावे. पश्चिम बंगाल आणि कोलकात्याचा विकास झालाच पाहिजे. यासाठीच आमच्याकडे ‘ॲक्ट ईस्ट’ धोरण आहे. या राज्यांमध्ये बुध्दीमान माणसे आणि अमाप स्रोत आहेत. पश्चिम बंगाल व कोलकात्याच्या विकासासाठी वचनबध्द असल्याचे पंतप्रधानांनी यावेळी नमूद केले. हाच दृष्टीकोन समोर ठेवून आगामी पाच वर्षांसाठी करामधील 42 टक्के हिस्सा राज्यांना देण्यासाठी केंद्र सरकारने मंजुरी दिली आहे. कोळसा आणि इतर खनिजांवर पश्चिम बंगालला रॉयल्टी देण्याचे केंद्र सरकारने मंजूर केले आहे ही बाब देखील पंतप्रधानांनी यावेळी नमूद केली. यामुळे राज्याला 1,600 कोटी रुपयांचा वार्षिक फायदा होणार आहे.
पंतप्रधानांनी, नेमबाज सिंघराज अधाना यांचे पॅरालिम्पिक खेळांमध्ये रौप्य पदक जिंकल्याबद्दल केले अभिनंदन

टोक्यो येथे सुरू असलेल्या पॅरालिम्पिक खेळांमध्ये रौप्य पदक जिंकल्याबद्दल, पंतप्रधान नरेंद्र मोदी यांनी नेमबाज सिंहराज अधाना यांचे अभिनंदन केले आहे. " सिंघराज अधानाने पुन्हा एकदा उत्कृष्ट कामगिरी बजावली! मिक्स 50 मीटर पिस्तूल SH1 या स्पर्धेत त्याने यावेळी आणखी एक पदक जिंकले. त्याच्या पराक्रमामुळे संपूर्ण भारताला आनंद झाला आहे. त्याचे अभिनंदन.त्याला त्याच्या भविष्यातील कामगिरीसाठी अनेक शुभेच्छा. # Paralympics # Praise 4 Para " असे पंतप्रधान नरेंद्र मोदी यांनी आपल्या ट्वीट मध्ये म्हटले आहे.
पंतप्रधानांचे रोम येथे झाले  आगमन

पंतप्रधान श्री नरेंद्र मोदी यांचे 16 व्या G-20 शिखर परिषदेला उपस्थित राहण्यासाठी इटलीमधील रोम येथे आगमन झाले आहे. इटली सरकारचे वरिष्ठ अधिकारी आणि इटलीतील भारताचे राजदूत यांनी पंतप्रधानांचे स्वागत केले.
लोकपाल आणि लोकायुक्त (सुधारित) विधेयक, 2016

पंतपधान नरेंद्र मोदी यांच्या अध्यक्षतेखालील केंद्रीय मंत्रीमंडळाने, लोकपाल आणि लोकायुक्त कायदा, 2013 च्या आनुषंगिक सुधारणांना आणि कलम 44 च्या सुधारणांना तत्वत: मंजूरी देऊन संसदेत लोकपाल आणि लोकायुक्त (सुधारणा) विधेयक, 2016 सादर केले. लोकपाल आणि लोकायुक्त कायदा, 2013च्या कलम 44 च्या तरतूदींची अंमलबजावणी करताना येणाऱ्या अडचणी आणि विविध श्रेणीच्या सरकारी अधिकाऱ्यांनी व्यक्त केलेली चिंता आणि धास्ती लक्षात घेता या सुधारणांना मान्यता देण्यात आली.
पंतप्रधानांचे कोलंबो इथे आगमन,सीमा मलक्का मंदिराला भेट दिली

पंतप्रधान नरेंद्र मोदी आज संध्याकाळी कोलंबोला पोहोचले. श्रीलंकेचे पंतप्रधान रानिल विक्रमसिंघे आणि इतर वरिष्ठ मंत्र्यांनी विमानतळावर मोदींचे स्वागत केले. दोन्ही पंतप्रधान नंतर सीमा मलक्का मंदिरात गेले, जिथे त्यांचे स्वागत मंदिराचे मुख्य पुजारी आणि इतर पदाधिकारी यांनी केले. पंतप्रधान मोदी यांनी मंदिराच्या पूजास्थळी पुष्प अर्पण केले. वेसक दिनाच्या पूर्वसंध्येला पंतप्रधान मोदी आणि पंतप्रधान विक्रमसिंघे यानी एकत्रितपणे स्विच दाबून दीपप्रज्वलन आणि प्रकाश समारोहाचा शुभारंभ केला आणि ह्यासोबतच रंगीबेरंगी लाईट आणि आतिषबाजी सुरु झाली.
आंध्र प्रदेशचे माजी मुख्यमंत्री  के. रोसैया गारू यांच्या निधनाबद्दल पंतप्रधानांनी व्यक्त केला शोक

आंध्र प्रदेशचे माजी मुख्यमंत्री के. रोसैया गारू यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे. एका ट्विटमध्ये पंतप्रधान म्हणाले; "श्री के. रोसैया गारू यांच्या निधनामुळे दु:ख झाले. आम्ही दोघे मुख्यमंत्री असताना आणि नंतर ते तामिळनाडूचे राज्यपाल असताना त्यांच्याशी झालेला संवाद मला आठवतो. सार्वजनिक सेवेतील त्यांचे योगदान स्मरणात राहील. त्यांच्या कुटुंबियांच्या आणि समर्थकांच्या दुःखात सहभागी आहे.. ओम शांती."
पंतप्रधान आणि युक्रेनच्या राष्ट्रपतींनी केली दूरध्वनीवरुन चर्चा

पंतप्रधान नरेंद्र मोदी यांनी आज युक्रेनचे राष्ट्रपती ब्लोदीमीर झेलेंस्की यांच्याशी दूरध्वनीवरुन संवाद साधला. युक्रेनच्या राष्ट्रपतीपदाच्या निवडणुकीत झेलेंस्की यांच्या विजयाबद्दल पंतप्रधानांनी त्यांचे अभिनंदन केले. युक्रेनमधे नुकत्याच झालेल्या संसदीय निवडणुकीत झेलेंस्की यांच्या सर्व्हर ऑफ पीपल पार्टीने मिळवलेल्या यशाबद्दलही पंतप्रधानांनी त्यांचे अभिनंदन केले. व्यापक जनादेश मिळवत पंतप्रधानपदी दुसऱ्यांदा विराजमान झाल्याबद्दल, झेलेंस्की यांनी पंतप्रधानांचे अभिनंदन केले. भारत आणि युक्रेन यांच्यात मैत्रीपूर्ण आणि सौहार्दाचे संबंध असून द्विपक्षीय व्यापारी संबंधात समाधानकारक गतीने वाढ होत असल्याचे पंतप्रधान म्हणाले. युक्रेनबरोबर इतरही अनेक क्षेत्रात दीर्घकालीन संबंध असल्याचे अधोरेखित करत युक्रेनमधल्या विविध विद्यापीठात मोठ्या प्रमाणात भारतीय विद्यार्थी असल्याने दोन्ही देशादरम्यान जनतेतले परस्पर संबंध अधिक दृढ होत असल्याचे पंतप्रधान म्हणाले. या संबंधाना प्रोत्साहन आणि किव्ह ते दिल्ली दरम्यान गेल्या वर्षीपासून थेट विमानसेवेमुळे पर्यटनाला चालना मिळाल्याची दखलही त्यांनी घेतली. परस्पर हिताचे द्विपक्षीय संबंध आणखी मजबूत करण्यासाठी काम करायला दोन्ही नेत्यांनी तयारी दर्शवली.
भारत आणि भूतानदरम्यान पर्यावरण क्षेत्रातील सहकार्या बाबत सामंजस्य कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळा नेपर्यावरण क्षेत्रातील सहकार्याबाबत भारतआणि भूतान दरम्यान सामंजस्य करारावर स्वाक्षऱ्या करायला मंजुरी दिली आहे. तपशीलः या सामंजस्य करारामुळे दोन्ही देशांमध्ये समानता, परस्पर व्यवहार आणिपरस्पर लाभांच्या आधारावर पर्यावरण संरक्षण आणि नैसर्गिक संसाधनांच्या व्यवस्थापन क्षेत्रात कायदे आणि कायदेशीर तरतुदी लक्षात घेऊन दीर्घकालीन सहकार्य स्थापित आणि प्रोत्साहित करणे शक्य होईल. दोन्ही देशांचे द्विपक्षीय हित आणि परस्पर मान्यताप्राप्त प्राधान्य लक्षात घेता पर्यावरणाच्या खालील बाबींचा समावेश करणारा एक सामंजस्य करार केला आहे: • हवा; • कचरा; • रासायन व्यवस्थापन; • हवामान बदल; • संयुक्त निर्णयांद्वारे अन्य कुठलेही क्षेत्र हा सामंजस्य करार स्वाक्षरी केल्याच्या तारखेपासून अंमलात येईल आणि दहा वर्षांच्या कालावधीसाठी लागू राहील. सामंजस्य कराराची उद्दिष्टे पूर्णकरण्याच्या उद्देशाने सहकार्य स्थापित करण्यासाठी संघटना,खासगी कंपन्या, सर्व स्तरातील सरकारी संस्थाआणि दोन्ही देशातील संशोधन संस्था यांना प्रोत्साहित करण्याचा सहभागींचा हेतू आहे. उपक्रमांच्या प्रगतीचा आढावा घेण्यासाठी आणि त्यांचे विश्लेषण करण्यासाठी संयुक्त कृती गट / द्विपक्षीय बैठका घेण्याचा देखील त्यांचा मानस आहे आणि त्यांनी संबंधित मंत्रालये / संस्था यानाप्रगती आणि यशाची सविस्तर माहिती द्यावी. रोजगार निर्मिती क्षमतेसह मोठा प्रभाव: सामंजस्य करारात सार्वजनिक आणिखाजगी अशा दोन्ही क्षेत्रांमधील अनुभव,उत्तम पद्धती आणि तांत्रिक ज्ञानाची देवाण-घेवाण सुलभ होईल आणि ते शाश्वतविकासास हातभार लावेल. सामंजस्य करार परस्पर हिताच्या क्षेत्रांमध्ये संयुक्त प्रकल्पांची शक्यता प्रदान कर तो. मात्र, कोणत्याही महत्त्वपूर्ण रोजगार निर्मितीची यात कल्पना केलेली नाही. खर्चः प्रस्तावित सामंजस्य कराराचे आर्थिक परिणाम भारत आणि भूतानमध्ये आलटूनपालटून होणाऱ्या द्विपक्षीय बैठका /संयुक्त कृतिगटाच्या बैठक घेण्यापुरतेमर्यादित आहेत. ज्या देशाचे प्रतिनिधि मंडळ जाणार असेल त्या देशाने त्यांच्या प्रवासाचा खर्च करावा तर अन्य देशाने बैठकीचे आयोजन आणि इतरलॉजिस्टिक व्यवस्थेचा खर्च करावा. प्रस्तावित सामंजस्य कराराचे हे मर्यादित आर्थिक परिणाम आहेत. पार्श्वभूमी: केंद्रीय प्रदूषण नियंत्रण मंडळ (सीपीसीबी),केंद्र सरकारचे पर्यावरण, वन आणि हवामान बदल मंत्रालय आणि भूतान सरकारचा राष्ट्रीय पर्यावरण आयोग(एनईसी) यांच्यात 11मार्च 2013 रोजी सामंजस्य करार झाला. या सामंजस्य कराराची मुदत 10 मार्च 2016.रोजी संपली. यापूर्वीच्या सामंजस्य कराराचे फायदे लक्षात घेऊन दोन्ही देशांनी पर्यावरणाच्या क्षेत्रात सहकार्य सुरू ठेवण्याचा निर्णय घेतला आहे.
पंतप्रधान नरेंद्र मोदी आणि ब्रिटनचे  पंतप्रधान बोरिस जॉन्सन यांच्यात आज आभासी शिखर परिषद झाली

नवी दिल्ली, 4 मे 2021 भारत आणि ब्रिटन यांच्यात दीर्घकालीन मैत्रीपूर्ण संबंध आहेत आणि लोकशाही, मूलभूत स्वातंत्र्य आणि कायद्याचे शासन, मजबूत पूरकता आणि वाढते एकत्रिकरण याप्रति परस्पर वचनबद्धतेने प्रोत्साहित धोरणात्मक भागीदारी आहे. द्विपक्षीय संबंधांना ‘व्यापक धोरणात्मक भागीदारीपर्यंत’ वृद्धिंगत करण्यासाठी एक महत्त्वाकांक्षी ‘कृती आराखडा 2030’ ला मान्यता देण्यात आली. यामुळे उभय देशांमधील लोकांमधील संबंध, व्यापार आणि अर्थव्यवस्था, संरक्षण आणि सुरक्षा, हवामान आणि आरोग्यासारख्या प्रमुख क्षेत्रांमध्ये पुढील दहा वर्षांत आणखी सखोल आणि मजबूत सहभागाचा मार्ग सुकर होईल. दोन्ही नेत्यांनी कोविड 19 परिस्थिती आणि लसीबाबत यशस्वी भागीदारीसह महामारी विरूद्धच्या लढ्यात सुरू असलेल्या सहकार्याबद्दल चर्चा केली. भारतात कोविड 19 च्या दुसऱ्या तीव्र लाटेच्या पार्श्वभूमीवर ब्रिटनने तत्काळ वैद्यकीय मदत पुरवल्याबद्दल पंतप्रधान मोदी यांनी पंतप्रधान जॉन्सन यांचे आभार मानले. पंतप्रधान जॉन्सन यांनी गेल्या वर्षभरात ब्रिटन आणि इतर देशांना औषधे आणि लसींचा पुरवठा करण्यासह विविध प्रकारे मदत पुरवण्यात भारताच्या भूमिकेचे कौतुक केले. दोन्ही पंतप्रधानांनी जगातील 5 व्या आणि 6 व्या क्रमांकाच्या सर्वात मोठ्या अर्थव्यवस्थांमधील व्यापार क्षमता सिद्धीस नेण्यासाठी आणि 2030 पर्यंत द्विपक्षीय व्यापार दुपटीने अधिक वाढवण्याचे महत्त्वाकांक्षी लक्ष्य ठेवत 'वर्धित व्यापार भागीदारी' (ईटीपी) सुरू केली. ईटीपीचा भाग म्हणून, लवकर लाभ व्हावा यासाठी अंतरिम व्यापार कराराचा विचार करण्यासह सर्वसमावेशक आणि संतुलित एफटीएबाबत वाटाघाटी करण्याच्या योजनेवर भारत आणि ब्रिटन यांनी सहमती दर्शवली. भारत आणि ब्रिटन यांच्यात वाढीव व्यापार भागीदारीमुळे दोन्ही देशांमध्ये हजारो प्रत्यक्ष व अप्रत्यक्ष रोजगार निर्माण होतील. संशोधन आणि नाविन्यपूर्ण सहकार्यात ब्रिटन हा भारताचा दुसरा सर्वात मोठा भागीदार आहे. आफ्रिकेसह निवडक विकसनशील देशांना सर्वसमावेशक भारतीय नवसंशोधनांच्या हस्तांतरणाला मदत करण्याच्या उद्देशाने आभासी शिखर परिषदेत भारत-ब्रिटन जागतिक नवसंशोधन भागीदारीची घोषणा करण्यात आली. डिजिटल आणि आयसीटी उत्पादनांसह नवीन आणि उदयोन्मुख तंत्रज्ञानावर सहकार्य वाढवणे आणि पुरवठा साखळी लवचिकतेवर काम करण्याबाबत दोन्ही नेत्यांनी सहमती दर्शवली. सागरी, दहशतवादविरोधी आणि सायबरस्पेस क्षेत्रासह संरक्षण आणि सुरक्षा संबंध मजबूत करण्यावर देखील त्यांनी सहमती दर्शवली. दोन्ही पंतप्रधानांनी हिंद-प्रशांत क्षेत्र आणि जी-7 मधील सहकार्यासह परस्पर हितसंबंधाच्या प्रादेशिक आणि जागतिक मुद्यांविषयी देखील विचारांची देवाणघेवाण केली. त्यांनी पॅरिस कराराची उद्दीष्टे साध्य करण्यासाठी हवामान कृतीसाठी वचनबद्धतेचा पुनरुच्चार केला आणि या वर्षाच्या अखेरीस ब्रिटन द्वारे आयोजित केल्या जाणाऱ्या सीओपी 26 तयारीत सहभागी होण्याचे मान्य केले. भारत आणि ब्रिटन यांनी स्थलांतर आणि गतिशीलता यावर व्यापक भागीदारी सुरू केली जी दोन्ही देशांमधील विद्यार्थी आणि व्यावसायिकांच्या गतिशीलतेसाठी अधिक संधी प्रदान करेल. परिस्थिती निवळल्यावर पंतप्रधान जॉन्सन यांच्या सोयीनुसार त्यांचे भारत दौऱ्यात स्वागत करण्याची इच्छा पंतप्रधानांनी व्यक्त केली. पंतप्रधान जॉन्सन यांनी पंतप्रधान मोदी यांना जी -7 शिखर परिषदेसाठी ब्रिटनला भेट देण्याचे पुन्हा निमंत्रण दिले.
पंतप्रधानांनी साधला आयुष वैद्यकीय तज्ञांशी संवाद

 br

पंतप्रधान नरेंद्र मोदी यांनी आज आयुष अंतर्गत, पाच वैद्यकीय शाखांमधील तज्ञ डॉक्टरांशी विडीओ कॉन्फरन्सच्या माध्यमातून संवाद साधला.  देशातील जनता निरोगी ठेवण्याची, आयुष क्षेत्राची दीर्घ परंपरा असून, आज कोविड-19 सारख्या आजाराचा सामना करण्यात या शाखांची भूमिका अधिकच महत्वाची आहे, असे पंतप्रधान नरेंद्र मोदी यांनी यावेळी सांगितले. या वैद्यकीय शाखांचे जाळे देशाच्या कानाकोपऱ्यात पसरले असून, त्याचा यासाठी उपयोग करावा असे आवाहन त्यांनी केले. जागतिक आरोग्य संघटनेच्या मार्गदर्शक तत्वांच्या अनुसारे काम करत ह्या विषाणूचा प्रसार रोखण्यासाठी आवश्यक त्या गोष्टी आणि वैद्यकीय काळजी घेण्याचा सल्ला जनतेला द्यावा, अशी सूचना त्यांनी केली. ‘घरच्याघरी योगाभ्यास’ हा उपक्रम सुरु करुन, लोकांमधला तणाव कमी करण्याचा प्रयत्न केल्याबद्दल त्यांनी आयुष मंत्रालयाचे कौतुक केले. आयुषअंतर्गत येणाऱ्या वैद्यकीय शाखांच्या नावाखाली बनावट औषधोपचार आणि सिद्ध न करता येणारे दावे ओळखून ते रोखण्यासाठी आणि सत्य समोर आणण्यासाठी प्रयत्न करायला हवेत. आयुषचे शास्त्रज्ञ, ICMR, CSIR आणि इतर संशोधन संस्था यांनी एकत्र येऊन पुरावे आणि तथ्यांच्या आधारावर एकत्रित संशोधन करावे, असे आवाहन त्यांनी केले. या आव्हानाचा सामना करण्यासाठी, देशभरातील वैद्यकीय क्षेत्रातल्या सर्व शक्तींनी सज्ज राहणे ही काळाची गरज आहे, आणि आवश्यकता भासल्यास, आयुष क्षेत्रातील खाजगी डॉक्टरांची देखील मदत घेता येईल, असे त्यांनी सांगितले. आयुष क्षेत्रातील औषध उत्पादक कंपन्यांनी देखील आपली संसाधने वापरुन अत्यावश्यक वैद्यकीय साधने आणि औषध्ये तसेच सॅनिटायझरची अतिरिक्त निर्मिती करावी, असा सल्ला मोदी यांनी दिला. या आजाराबाबत आणि त्यापासून घ्यायच्या काळजीबाबत जनजागृती करण्यासाठी टेलीमेडीसिन चा वापर करावा,अशी सूचना त्यांनी केली. सामाजिक अंतर हाच या आजारावारील प्रभावी उपाय असून, त्याचा जोरदार आणि सातत्याने प्रसार-प्रचार करावा, असेही त्यांनी सांगितले.  कोविड-19 चा सामना करण्यासाठी देशाचे नेतृत्व म्हणून पंतप्रधान करत असलेल्या प्रयत्नांचे आयुष तज्ञांनी कौतुक केले. रोगप्रतिकार क्षमता वाढवण्यात, आयुष शाखांचा कसा उपयोग होतो, याची माहिती त्यांनी यावेळी पंतप्रधानांना दिली. लक्षण आधारित उपचारांवर संशोधन करण्यासाठीचे प्रयत्न सांगून या कठीण काळात देशाची सेवा करण्याची इच्छा या तज्ञांनी व्यक्त केली.  भारताच्या पारंपरिक वैद्यकीय शास्त्रांचा जगभर प्रसार आणि उपयोग करण्याची गरज आहे, असे पंतप्रधान यावेळी म्हणाले. देशाची सेवा करण्यास सदैव तत्पर असलेल्या या डॉक्टरांचे त्यांनी आभार मानले.  यावेळी, आयुष मंत्रालयाचे मंत्री श्रीपाद नाईक, कॅबिनेट सचिव आणि आयुष विभागाचे सचिव उपस्थित होते.
पंतप्रधान नरेंद्र मोदी आणि सिंगापुरचे पंतप्रधान यांच्यात दूरध्वनीद्वारे चर्चा

पंतप्रधान नरेंद्र मोदी यांनी 23 एप्रिलला सिंगापुरचे पंतप्रधान ली हसेन लुंग यांच्याशी दूरध्वनीद्वारे चर्चा केली. कोविड-19 मुळे निर्माण झालेल्या आरोग्य आणि आर्थिक आव्हानाबाबत दोन्ही नेत्यांनी चर्चा केली. कोविड महामारी आणि त्यामुळे निर्माण झालेल्या आव्हानांचा सामना आपला देश कसा करत आहे याबाबत या नेत्यांनी परस्परांना माहिती दिली. वैद्यकीय उत्पादनासह आवश्यक वस्तूंचा पुरवठा सुरळीत राखण्यासाठी सिंगापूरला सर्वतोपरी मदत करण्याचे आश्वासन पंतप्रधानांनी दिले.सिंगापूर मधल्या भारतीयांना केलेल्या सहकार्याबद्दल पंतप्रधानांनी त्यांची प्रशंसा केली. सद्य परिस्थितीत भारत-सिंगापूर धोरणात्मक भागीदारीच्या महत्वावर या नेत्यांनी भर दिला. कोविड- 19 मुळे निर्माण झालेल्या सध्याच्या आणि भविष्यातल्या आव्हानांचा मुकाबला करण्यासाठी एकत्र काम करण्याला या नेत्यांनी सहमती दिली. सध्याच्या या खडतर काळात सिंगापूरच्या जनतेच्या आरोग्य आणि कल्याणासाठी पंतप्रधानांनी शुभेच्छा दिल्या.
स्वातंत्र्य सैनिक लोकमान्य टिळक आणि चंद्रशेखर आझाद यांना त्यांच्या जयंती निमित्त पंतप्रधानांनी वाहिली श्रद्धांजली

पंतप्रधान नरेंद्र मोदी यांनी स्वातंत्र्य सैनिक लोकमान्य टिळक आणि चंद्रशेखर आझाद यांना त्यांच्या जयंती निमित्त श्रद्धांजली वाहिली आहे. मोदी यांनी मन की बात चा काही वर्षांपूर्वीचा तो उतारा देखील शेअर (सामायिक) केला, ज्यामध्ये ते लोकमान्य टिळक आणि चंद्रशेखर आझाद यांच्याबद्दल बोलले होते. त्यांनी आपल्या मुंबई भेटी दरम्यानची छाया चित्र देखील शेअर केली, ज्यामध्ये त्यांनी लोकमान्य टिळक यांचा जवळचा संबंध असलेल्या लोकमान्य सेवा संघाला भेट दिली होती. आपल्या ट्वीटर संदेशांमध्ये पंतप्रधान म्हणाले; “मा भारतीचे महान सुपुत्र, लोकमान्य टिळक आणि चंद्रशेखर आझाद यांना त्यांच्या जयंती निमित्त मी नमन करतो. हे दोन दिग्गज धैर्य आणी देशभक्तीचे प्रतिक आहेत. काही वर्षांपूर्वी #MannKiBaat दरम्यान मी त्यांच्याबद्दल जे बोललो होतो ते शेअर करत आहे.” “लोकमान्य टिळकांच्या चिरंतन वारशांपैकी एक म्हणजे मोठ्या प्रमाणातील गणेशोत्सव, ज्यांनी लोकांमध्ये सांस्कृतिक चेतना जागवली. माझ्या एका मुंबई भेटी दरम्यान मी लोकमान्य सेवा संघाला भेट दिली होती, ज्याचा लोकमान्य टिळक यांच्याशी जवळचा संबंध आहे.”
2 ते 15 डिसेंबर 2018 दरम्यान पोलंड येथील काटोविस येथे झालेल्या संयुक्त राष्ट्र संघ हवामान बदल परिषदेतील (सीओपी 24) भारताच्या वाटाघाटीला केंद्रीय मंत्रिमंडळाची कार्योत्तर मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने पोलंड येथील काटोविस येथे आयोजित 24 व्या संयुक्त राष्ट्र फ्रेमवर्क कन्व्हेशन ऑन क्लायमेट चेंज परिषदेतील भारताने केलेल्या वाटाघाटीला कार्योत्तर मंजुरी दिली. ही मंजुरी 28 नोव्हेंबर 2018 ला दिलेल्या मंजुरीच्या संलग्नतेत आहे. केंद्रीय पर्यावरण, वन आणि हवामान बदल मंत्री डॉ. हर्ष वर्धन यांच्या अध्यक्षतेखाली असलेल्या प्रतिनिधी मंडळाद्वारे 2020 च्या कालावधीत पॅरिस कराराच्या अंमलबजावणीबाबत मार्गदर्शक तत्त्वे जारी करणे तसेच भारताचा यूएनएफसीसीसी आणि विशेषत: समभाग आणि संयुक्त जबाबदाऱ्या तसेच परस्पर कार्यक्षमता ठरवणे याबाबतची मार्गदर्शक तत्त्वे जारी करण्यात आली. सीओपी 24 चे नेतृत्व पार पाडतांना भारताने पॅरिस करार पुर्नएकत्रित व्हावा यासाठी पुर्नआश्वासन दिले. आपल्या पारंपारिक पर्यावरण संरक्षण तत्त्वांनुसार भारत सरकारने हवामान बदलाबाबत आवश्यक पावले उचलली असून यासंदर्भातील सर्व निर्णय पंतप्रधान नरेंद्र मोदी यांच्या नेतृत्वाखाली घेण्यात येतात. विकसित राष्ट्रांद्वारे वित्त, क्षमता उभारणी, तंत्रज्ञान पाठिंबा यांचा पुरेशा आणि शाश्वत साधनांद्वारे मदत केली जाणार असून 100 बिलियन अमेरिकन डॉलर्स मूल्याचे वित्तीय उद्दिष्ट वर्ष 2020 पर्यंत संयुक्तिकपणे पूर्ण करण्यात येणार आहे.
17व्या लोकसभेच्या पहिल्या अधिवेशनाच्या प्रांरभी पंतप्रधानांनी प्रसारमाध्यमांसमोर केलेले निवेदन

17 व्या लोकसभेच्या पहिल्या अधिवेशनात आज पंतप्रधान नरेंद्र मोदी यांनी सर्व खासदारांचे स्वागत केले. लोकसभेच्या अधिवेशनापूर्वी प्रसारमाध्यमांसमोर केलेल्या निवेदनात आज लोकसभेच्या निवडणुकांनंतर अधिवेशनाचा पहिलाच दिवस असल्याचे पंतप्रधान म्हणाले. ‘आपण सर्व नव्या खासदारांचे स्वागत करत आहोत, या नव्या खासदारांसोबत नव्या आशा आणि नवी उमेद तसेच सेवा करण्याचा नवा निश्चय देखील आला आहे’, असे पंतप्रधान म्हणाले. 17 व्या लोकसभेत महिला सदस्यांची संख्या वाढल्याबद्दल पंतप्रधानांनी आनंद व्यक्त केला. संसदेचे कामकाज सुरळीत चालल्यास जनतेच्या आशा-आकांक्षा पूर्ण केल्या जाऊ शकतात, असे ते म्हणाले. पंतप्रधानांनी आपल्या निवेदनात संसदीय लोकशाहीत विरोधी पक्षाचे महत्वही अधोरेखित केले. सभागृहाच्या कामकाजात विरोधी पक्षाचे सदस्य सक्रीय सहभाग घेतील अशी आशा त्यांनी व्यक्त केली. विरोधकांनी त्यांना मिळालेल्या जागांची चिंता करू नये, असे पंतप्रधान म्हणाले. ‘जेव्हा आपण सभागृहात येतो तेव्हा पक्ष आणि विरोधी पक्ष या गोष्टी विसरुन जायला हव्यात, आपण केवळ निष्पक्ष भावनेने जनहितासाठी काम करायला हवे’ अशी अपेक्षा पंतप्रधानांनी व्यक्त केली.
पंतप्रधानांनी घेतला केदारनाथ धाम येथे सुरु असलेल्या विकासकार्याचा आढावा

नवी दिल्ली, 9 सप्टेंबर 2020 पंतप्रधान नरेंद्र मोदी यांनी केदारनाथ धाम येथे सुरु असलेल्या विकासकार्याचा आढावा घेतला. या आढाव्यात केदारनाथ येथे पायाभूत सुविधांना चालना देण्याचा समावेश होता, ज्यामुळे अधिक संख्येने भाविक आणि पर्यटक येतील. पंतप्रधानांनी भाविकांसाठी आणि पर्यटकांसाठी अनुकूल सुविधा उपलब्ध करुन देण्यावर भर दिला. सध्या सुरु असलेल्या केदारनाथ आणि परिसराच्या विकासकार्यात अत्याधुनिक तंत्रज्ञानाचा वापर करण्यास त्यांनी सांगितले.
आजपासून सुरू झालेल्या अहमदाबाद मेट्रोमधून दिसणाऱ्या साबरमती नदीची रम्य दृश्ये पंतप्रधानांनी केली शेअर

नवी दिल्‍ली, 30 सप्‍टेंबर 2022 पंतप्रधान नरेंद्र मोदी यांनी आयएएस अधिकारी एम नागराजन यांचे ट्विट शेअर केले आहे. पंतप्रधानांकडून आज हिरवा झेंडा दाखवण्यात आलेल्या अहमदाबाद मेट्रोमधून दिसणाऱ्या साबरमती नदीची रम्य दृश्ये या व्हिडिओमध्ये आहेत. आयएएस अधिकारी एम नागराजन यांच्या ट्विटचा उल्लेख करत पंतप्रधानांनी ट्विट केले; "अहमदाबादसाठी महत्वाचा दिवस."
गांधी शांतता पुरस्कार प्राप्त झाल्याबद्दल  पंतप्रधानांकडून इस्रोचे अभिनंदन

वर्ष 2014 साठी गांधी शांतता पुरस्काराचे मानकरी ठरल्याबद्दल पंतप्रधान नरेंद्र मोदी यांनी इस्रोचे अभिनंदन केले आहे. “गांधी शांतता पुरस्कार प्राप्त झाल्याबद्दल इस्रोचे अभिनंदन. वैज्ञानिकांच्या मेहनतीचे हे फळ आहे. इस्रोच्या कामगिरीने मानवजातीच्या प्रगतीमध्ये भरीव योगदान दिले आहे” असे पंतप्रधान म्हणाले.
नेपाळच्या पंतप्रधानांसमवेत संयुक्त पत्रकार परिषदेत पंतप्रधान, नरेंद्र मोदी यांचे वक्तव्य

महामहिम, पंतप्रधान शेर बहादूर देउबा जी, मान्यवर प्रतिनिधी, प्रसारमाध्यमांचे सहकारी, नमस्कार! पंतप्रधान देउबा जी यांचे भारतात स्वागत करताना मला खूप आनंद होत आहे. आज भारतीय नववर्ष आणि नवरात्रीच्या पावन प्रसंगी देउबा जींचे आगमन झाले आहे. मी त्यांना आणि भारत आणि नेपाळमधील सर्व नागरिकांना नवरात्रीच्या खूप खूप शुभेच्छा देतो. देउबाजी हे भारताचे जुने स्नेही आहेत. पंतप्रधान म्हणून त्यांचा हा पाचवा भारत दौरा आहे. भारत-नेपाळ संबंधांच्या विकासात देउबाजींनी महत्त्वाची भूमिका बजावली आहे. मित्रांनो, भारत आणि नेपाळची मैत्री, आपल्या लोकांचे परस्पर संबंध, असे उदाहरण जगात कुठेही पहायला मिळत नाही. आपली सभ्यता, आपली संस्कृती, आपल्या देवाणघेवाणीचे बंध प्राचीन काळापासून जोडलेले आहेत. अनादी काळापासून आपण एकमेकांच्या सुख-दु:खाचे सोबती आहोत. आमच्या भागीदारीचा आधार म्हणजे आमच्या लोकांमधील परस्पर संबंध आणि त्यांच्यातील देवाणघेवाण. हे आपल्या नातेसंबंधांना उर्जा देतात, ते टिकवून ठेवतात. नेपाळच्या संदर्भात भारताची धोरणे आणि त्याचे प्रयत्न या भावनेनेच प्रेरित आहेत. नेपाळच्या शांतता, प्रगती आणि विकासाच्या प्रवासात भारत हा खंबीर भागीदार आहे आणि कायम राहील. मित्रांनो, आज देउबाजी आणि मी या सर्व विषयांवर आणि इतर अनेक महत्त्वाच्या मुद्द्यांवर फलदायी संवाद साधला. आम्ही आमच्या सहकार्याच्या विविध पैलूंवर चर्चा केली, विविध प्रकल्पांच्या प्रगतीचा आढावा घेतला आणि भविष्यातील आराखड्याबाबतही चर्चा केली. ऊर्जा क्षेत्रातील सहकार्याच्या संधींचा पुरेपूर फायदा घेतला पाहिजे यावर आम्ही दोघांनी सहमती दर्शवली. ऊर्जा महामंडळाबाबत आमचे संयुक्त दृष्टिकोन निवेदन भविष्यातील सहकार्यासाठी ब्लू प्रिंट ठरेल. पंचेश्वर प्रकल्पात वेगाने प्रगती करण्याच्या महत्त्वावर आम्ही भर दिला. हा प्रकल्प परिसराच्या विकासात कायापालट करणारा ठरणार आहे. नेपाळच्या जलविद्युत विकास योजनांमध्ये भारतीय कंपन्यांच्या अधिक सहभागाच्या विषयावरही आम्ही सहमती दर्शवली. नेपाळ आपली अतिरिक्त वीज भारताला निर्यात करत आहे ही आनंदाची बाब आहे. नेपाळच्या आर्थिक प्रगतीला त्याचा चांगला हातभार लागेल. मला कळवण्यास आनंद होत आहे की नेपाळमधून वीज आयात करण्याचे आणखी अनेक प्रस्ताव मंजूर केले जात आहेत. नेपाळ आंतरराष्ट्रीय सौर आघाडीचा सदस्य बनला आहे याचा मला आनंद आहे. यामुळे आपल्या प्रदेशात शाश्वत, किफायतशीर आणि स्वच्छ ऊर्जेला चालना मिळेल. मित्रांनो, सर्व बाबतीत व्यापार आणि सीमापार संपर्क व्यवस्थेच्या पुढाकारांना प्राधान्य देण्याचे पंतप्रधान देउबा जी आणि मी मान्य केले आहे. जयनगर-कुर्था रेल्वे मार्ग हा त्याचाच एक भाग आहे. अशा योजनांमुळे दोन्ही देशांतील लोकांमध्ये सुरळीत, विनासायास देवाणघेवाण होण्यास मोठा हातभार लागेल. नेपाळमध्ये रुपे कार्डची सुरुवात ही आमच्या आर्थिक संपर्कात एक नवीन अध्याय जोडेल. नेपाळ पोलीस अकादमी, नेपाळगंज येथील एकात्मिक तपास चौकी आणि रामायण सर्किट इत्यादी इतर प्रकल्पही दोन्ही देशांना निकट आणतील. मित्रांनो, भारत आणि नेपाळच्या खुल्या सीमेचा असामाजिक घटकांकडून गैरवापर होत असल्याच्या मुद्द्यावरही आज आम्ही चर्चा केली. आमच्या संरक्षण आणि सुरक्षा संस्थांमध्ये घनिष्ठ सहकार्य राखण्यावरही आम्ही भर दिला. मला खात्री आहे की आजची आमची चर्चा भारत-नेपाळ संबंधांच्या भविष्यासाठी महत्त्वाकांक्षी उद्दिष्टे निश्चित करण्यासाठी प्रभावी ठरेल. देउबाजी, तुम्ही उद्या काशीला भेट द्याल. नेपाळ आणि बनारसचे शतकानुशतके जुने नाते आहे. मला खात्री आहे की काशीचे नवे रूप पाहून तुम्ही नक्कीच प्रभावित व्हाल. पुन्हा एकदा मी तुमचे आणि तुमच्या शिष्टमंडळाचे भारतात स्वागत करतो. खूप खूप धन्यवाद!
नारी शक्ती पुरस्कार विजेत्यांशी पंतप्रधानांनी साधला संवाद

पंतप्रधान नरेंद्र मोदी यांनी आजनारी शक्ती पुरस्कार विजेत्यांची भेट घेऊन त्यांच्याशी संवादसाधला. पुरस्कार विजेत्यांच्या कामगिरीबद्दल पंतप्रधानांनी त्यांचे अभिनंदन केले.पुरस्कारविजेत्यांचे कार्य सर्वांना प्रेरणादायी आहे असे प्रशंसोद्गार काढून त्यांनी आपापल्या क्षेत्रात अधिक उत्तुंग कार्य करावे असे पंतप्रधान म्हणाले. स्वच्छ भारतअभियानाला महिलांनी महत्व दिलेअसे सांगून हेअभियानयशस्वी ठरण्याचेमोठे श्रेय,त्यांनी या गोष्टीला दिले.प्रयागराज इथेनुकत्याच सांगता झालेल्या कुंभ मेळ्याचा उल्लेख करत, यावेळी या मेळ्यात उच्च दर्जाची स्वच्छता राखण्यात आल्याची चर्चा सगळीकडे होती असे त्यांनी सांगितले.स्वच्छता आता जन चळवळ ठरली आहे असे ते म्हणाले. स्वच्छतेच्या या आंदोलनातले पुढचे पाऊल म्हणजे टाकाऊचेसंपत्तीतरुपांतर होय असे त्यांनी सांगितले. कुपोषणावर मातकरणेआणि इंद्रधनुष अभियानामार्फतबालकांचे लसीकरण या मुद्द्यांनाही पंतप्रधानांनी स्पर्श केला.या दोनही बाबीत यशस्वी ठरण्यासाठीमहिलांची महत्वाची भूमिका आहे असे त्यांनी सांगितले. केंद्रीय महिला आणि बाल विकास मंत्री मनेका गांधी यावेळी उपस्थित होत्या.